Dinosaurukset
Dinosaurukset eli hirmuliskot (Dinosauria) olivat mesotsooisella maailmankaudella elänyt hyvin menestyksekäs eläinryhmä. Ensimmäiset dinosaurukset kehittyivät triaskaudella noin 230 miljoonaa vuotta sitten, mutta niiden valtakausi alkoi vasta triaskauden joukkotuhon jälkeen, ja ne hallitsivat maapalloa jurakauden ja liitukauden ajan. Dinosaurukset kuolivat äkillisesti sukupuuttoon liitukauden joukkosukupuutossa noin 65 miljoonaa vuotta sitten. Joukkotuhon syynä on pidetty maahan iskeytynyttä asteroidia sekä tulivuorenpurkauksia.
Kentrosaurus
Kentrosaurus oli myöhäisellä jurakaudella elänyt dinosaurus. Se oli kasvinsyöjä ja sen selässä oli rivi kolmiomaisia levyjä, joiden uskotaan auttaneen ruumiinlämmön säätelyssä. Lisäksi sillä oli raskas häntä, jota reunustivat pitkät terävät piikit. Joutuessaan uhatuksi se saattoi huitaista ja vahingoittaa vihollista hännällään. Sen luita on löydetty Tansaniasta, Afrikasta